  Майя Бывальцева Россиысь Следствиосъя комитетлэн Удмурт Элькунъя Следствиосъя управлениезлэн кивалтӥсезлэсь ужзэ быдэсъясе юстициысь полковникез Рустам Тугушевез юнматӥзы. Со ужоскетаз 20-тӥ тулыспалэ пыриз, ивортэ удысэтлэн пресс-службаез. 21-тӥ толшорысен Рустам Тугушев управлениелэн кивалтӥсезлэн нырысетӥ воштӥсез вал. Азьвылгес со Пенза улосвылын таӵе ик интыужын вал. Кызьы ивортэ удысэтлэн пресс-службаез, 21-тӥ тулыспалэ Рустам Тугушев Россиысь Следствиосъя комитетлэн Удмуртиысь Следствиосъя управлениезлэн Можгаысь следствиосъя ёроскуспо ёзэтын калыкен пумиськон ортчытоз. ВАТСАН Рустам Рашидович Тугушев Пенза карын 1975-тӥ арын вордскиз. Школаез быдтэм бераз 1993-тӥ арын Саратовысь эрикрадъя кун академилэн Прокуратурая институтаз пыриз, 1997-тӥ арын сое «витьёсын» йылпумъяз. Со арын ик Пенза улосвылысь прокуратурае службае басьтӥзы, отын следователь, тужгес валтӥсь ужъёсты эскеронъя ёзэтын валтӥсь следователь, следствиосъя управленилэсь следствиея, дознаниея но оперативно-розыскной ужзэ чакланъя ёзэтлэн кивалтӥсез луыса ужаз. 2002-тӥ арын Рустам Тугушев юридик тодосъя кандидат луиз. 2007-тӥ арын 7-тӥ куарусёнысен Россиысь Следствиосъя комитетлэн Пенза улосвылъя следствиосъя управлениезлэн кивалтӥсезлэн воштӥсез вал. Удмуртилэн азьвыл валтӥсь следователез Владимир Никешкин Россиысь Следствиосъя комитетлэн Рязань улосвылъя следствиосъя управлениен кивалтыны кутскиз.  Тегъёс: Ижкар ВладимирНикешкин Удмуртия следствиосъякомитет интыужеюнматон кивалтӥсьёс  